

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES ĀRKĀRTAS SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.7 |  2024. gada 23. maijā |

**2.**

##### **Par J.Iklāva atbrīvošanu no darbības Reģionālās attīstības jautājumu komitejā**

Ar Ogres novada pašvaldības domes 2021. gada 1. jūlija ārkārtas sēdes lēmumu “Reģionālās attīstības jautājumu komitejas vēlēšanas” (sēdes protokola izraksts Nr. 2; 9.) Ogres novada pašvaldības domes deputāts Jānis Iklāvs ievēlēts Ogres novada pašvaldības domes Reģionālās attīstības jautājumu komitejas sastāvā.

Ar Ogres novada pašvaldības domes Reģionālās attīstības jautājumu komitejas 2021. gada 1. jūlija ārkārtas sēdes lēmumu “Reģionālās attīstības jautājumu komitejas priekšsēdētāja vietnieka vēlēšanas” (sēdes protokola izraksts Nr. 1; 2.), Ogres novada pašvaldības domes deputāts un domes reģionālās attīstības jautājumu komitejas loceklis ievēlēts par Ogres novada pašvaldības domes Reģionālās attīstības jautājumu komitejas priekšsēdētāja vietnieku.

Ogres novada pašvaldībā 2024. gada 16. maijā saņemts Ogres novada pašvaldības domes deputāta Jāņa Iklāva 2024. gada 16. maija iesniegums (pašvaldībā reģistrēts ar Nr. 2-4.2/1453), kurā domes deputāts J.Iklāvs lūdz Ogres novada pašvaldības domi lemt par viņa atbrīvošanu no Reģionālās attīstības jautājumu komitejas locekļa pienākumu pildīšanas.

Pašvaldību likuma 15. panta pirmā daļa nosaka, ka *deputāts izbeidz darbību komitejā, ja pēc deputāta rakstveida iesnieguma saņemšanas dome pieņēmusi lēmumu par viņa atbrīvošanu no komitejas locekļa pienākumu pildīšanas.* No minētās likuma normas izriet, ka pašvaldības domei pieņemot lēmumu par domes deputāta J.Iklāva atbrīvošanu no Ogres novada pašvaldības domes Reģionālās attīstības jautājumu komitejas locekļa pienākumu pildīšanas, J.Iklāvs izbeidz darbību Reģionālās attīstības jautājumu komitejā arī kā šīs komitejas priekšsēdētāja vietnieks.

Ņemot vērā J.Iklāva 2024. gada 16. maija iesniegumu un pamatojoties uz Pašvaldību likuma 10. panta pirmās daļas 11. punktu,

**balsojot: ar 18 balsīm "Par" (Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Egils Helmanis, Gints Sīviņš, Igors Miglinieks, Indulis Trapiņš, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – 1 (Jānis Iklāvs)**,

*Jānis Iklāvs balsojumā nepiedalās, ievērojot likumā “Par interešu konflikta novēršanu valsts amatpersonu darbībā” paredzētos lēmumu pieņemšanas ierobežojumus,*

Ogres novada pašvaldības dome **NOLEMJ:**

 Atbrīvot Ogres novada pašvaldības domes deputātu Jāni Iklāvu no Ogres novada pašvaldības domes Reģionālās attīstības jautājumu komitejas locekļa pienākumu pildīšanas.

(Sēdes vadītāja,

domes priekšsēdētāja E.Helmaņa paraksts)